b'\n_START_ARTICLE_\nPlaiul Fagului\n_START_SECTION_\nDescriere\n_START_PARAGRAPH_\nRezerva\xc8\x9bia a fost fondat\xc4\x83 \xc3\xaen 1992 \xc8\x99i are o suprafa\xc8\x9b\xc4\x83 de 5642 ha, reprezent\xc3\xa2nd o zon\xc4\x83 cu rol de protec\xc8\x9bie pentru un ecosistem reprezentativ din punct de vedere silvic._NEWLINE_Cele mai r\xc4\x83sp\xc3\xa2ndite specii de plante arboricole sunt: gorunul \xe2\x80\x93 ocup\xc4\x83 circa 31\xc2\xa0% din suprafa\xc8\x9ba \xc3\xaemp\xc4\x83durit\xc4\x83, frasinul - cca 21\xc2\xa0%, carpenul \xe2\x80\x93 cca 19\xc2\xa0%. De\xc8\x99i are o pondere de numai 5%, fagul este cel mai r\xc4\x83sp\xc3\xa2ndit anume \xc3\xaen aceast\xc4\x83 rezerva\xc8\x9bia, comparativ cu restul teritoriu al \xc8\x9b\xc4\x83rii.\n_START_SECTION_\nFlor\xc4\x83\n_START_PARAGRAPH_\nS-a constatat c\xc4\x83 component\xc4\x83 floristic\xc4\x83 din cadrul teritoriului acestei rezerva\xc8\x9bii este unicala._NEWLINE_Pe teritoriul rezerva\xc8\x9biei se \xc3\xaent\xc3\xa2lnesc cca 900 specii de plante, dintre care plantele vasculare alc\xc4\x83tuiesc cca 640 specii, lichenii \xe2\x80\x93 cca 50 specii \xc8\x99i alte specii. Din num\xc4\x83rul total de specii floristice 77 au devenit rare, alc\xc4\x83tuind aproximativ 33\xc2\xa0% din speciile rare de flora spontan\xc4\x83 a Republicii Moldova. Preponderent \xc3\xaen aceasta rezerva\xc8\x9bie cresc astfel de specii c\xc4\x83 m\xc4\x83linul, pana zbur\xc4\x83torului, peri\xc8\x99orul, ferigile \xc8\x99i altele. F\xc4\x83getele, care sunt cel mai mult r\xc4\x83sp\xc3\xa2ndite aici, comparativ cu restul teritoriului republicii, alc\xc4\x83tuiesc cca 260 ha sau 5\xc2\xa0% din teritoriul rezerva\xc8\x9biei. Sectoarele cu stejar ocup\xc4\x83 cca 230 ha sau aproximativ 4\xc2\xa0% din teritoriu.\n_START_SECTION_\nFaun\xc4\x83\n_START_PARAGRAPH_\nAria natural\xc4\x83 este interesant\xc4\x83 \xc8\x99i atractiv\xc4\x83 din punct de vedere al complexului faunistic, ad\xc4\x83postind \xc8\x99i asigur\xc3\xa2nd condi\xc8\x9bii de vie\xc8\x9buire \xc8\x99i hran\xc4\x83 pentru mai multe specii de mamifere, p\xc4\x83s\xc4\x83ri \xc8\x99i insecte (complexul entomofaunei este bine reprezentat \xc3\xaen lunca v\xc4\x83ii B\xc3\xaecului), dintre care: cerb (Cervus elaphus), cerb p\xc4\x83tat, cerb lop\xc4\x83tar (Dama dama), mistre\xc8\x9b (Sus scrofa), jder de p\xc4\x83dure (Martes), pisic\xc4\x83 s\xc4\x83lbatic\xc4\x83 (Felis silvestris), bursuc (Meles meles), hermelin\xc4\x83 (Mustela frenata), veveri\xc8\x9b\xc4\x83 (Sciurus carolinensis), specii de lilieci, buh\xc4\x83 mare (Bubo bubo) sau cucuvea (Athene noctua). ._NEWLINE_Rezerva\xc8\x9bia reprezint\xc4\x83 \xc3\xaen fond un depozit natural al unui num\xc4\x83r substan\xc8\x9bial de specii de plante \xc8\x99i animale care au un regim strict de protec\xc8\x9bie._NEWLINE_De pe teritoriul rezerva\xc8\x9biei izvor\xc4\x83\xc8\x99te r\xc3\xa2ul B\xc3\xaec, \xc3\xaen bazinul c\xc4\x83ruia se afl\xc4\x83 \xc8\x99i capitala Chi\xc8\x99in\xc4\x83u.'